William Peter Blatty

William Peter Blatty (født 7. januar 1928 i New York City, død 12. januar 2017Exorcist writer William Peter Blatty dies aged 89. BBC News, 13. januar 2017, lest 13. januar 2017 (en). i Bethesda i Maryland) var en amerikansk forfatter, først og fremst kjent for å ha skrevet romanen The Exorcist i 1971 (filmatisert etter hans filmmanus som Exorcisten i 1973).

 Liv og virke
 Bakgrunn 
William Peter Blatty var sønn av libanesiske foreldre. De var ankommet Amerika på en kvegbåt. Moren Mary (født Mouakad) var en from katolsikk og niesen til den melkittisk-katolske biskop Germanos Mouakkad, som grunnla St. Pauls misjonsselskap i Libanon, faren var Peter Blatty, som var tilskjærer i en tøyfabrikk. 
. Faren forlot familien da William var seks år gammel. Moren sendte ham til katolsk skole i New York City og han fortsatte med studier ved Georgetown University (drevet av jesuittene), og avsluttet med mastergrad i engelsk litteratur ved George Washington University, begge universiteter i Washington, D.C..

Han ble soldat for det amerikanske flyvåpen og stasjonert i Beirut, og der begynte han også å skrive og utvikle sitt talent som forfatter. 
Da han avmønsteert fra US Air Force begynte han å arbeide ved United States Information Agency og virket som redaktør med base i Beirut.  Blatty var katolikk.

Forfatter
Gjennombruddet fikk han i 1959 med boken Which Way to Mecca, Jack? Boken hadde som bakgrunn erfaringer han hadde samlet seg fra den tid han vat leder av Policygrenen av USAF Psychological Warfare Division.

I 1960-årene samarbeidet han med regissøren Blake Edwards og skrev filmer for ham, blant andre What Did You Do in the War, Daddy?. Det internasjonale gjennombrudd kom i 1971 med boken The Exorcist, som stod på førsteplass på The New York Times bestsellerliste i 17 uker, og forble på listen i 57 uker på rad. Boken solgte mer enn 13 millioner eksemplarer bare i USA. William Blatty hadde ideen til handlingen fra sitt kjennskap til en seanse i Maryland i 1949, der man hadde forsøkt djevelutdrivelse fra en 14 år gammel gutt ved navn Robert.

I 1973 hadde filmen The Exorcist premiere. Blatty hadde selv skrevet manuset basert på sin egen bok, og filmen ble en kassasuksess. 

I 1977 kom det en kinooppfølgeren som Blatty ikke hadde hatt noe med å gjøre.

I 1983 ga han imidlertid ut boken Legion, som var en oppfølger til The Exorcist, og i 1990 kom filmen The Exorcist III, som bygde på Legion og som ble regissert av Blatty selv.

 Privatliv 
William Peter Blatty var gift og fikk syv barn.

 Verker i utvalg 

 Som regissør 
 1980: The Ninth Configuration (også kjent som Twinkle, Twinkle, Killer Kane)
 1990: The Exorcist III

 Som forfatter 
 1959: Which Way to Mecca, Jack
 1963: John Goldfarb, Please Come Home!
 1965: I Billy Shakespeare
 1966: Twinkle, Twinkle, Killer Kane
 1971: The Exorcist
 1973: I’ll Tell Them I Remember You
 1983: Legion
 1996: Demons Five, Exorcists Nothing
 1999: Elsewhere

 Som filmmanusforfatter 
 1963: The Man From The Diner’s Club
 1964: A Shot In The Dark
 1965: Promise Her Anything
 1966: What Did You Do in the War, Daddy?
 1967: Gunn
 1969: The Great Bank Robbery
 1970: Darling Lili
 1973: The Exorcist (også produsent)
 1976: Mastermind
 1990: The Exorcist III

 Referanser

 Eksterne lenker 


Kategori:Romanforfattere fra USA
Kategori:Manusforfattere fra USA
Kategori:Grøsserforfattere fra USA
Kategori:Oscar-vinnere (filmatisering)
Kategori:Personer fra New York City